text: श्रीमद्भिर्जीवानन्दविद्यासागरभट्टाचार्यैः सम्पादितानि टीकितानि अनूदितानि पुस्तकानि अत्रैकत्र दृष्ट्वा मोमुद्यते चेतः ॥ संस्कृतग्रन्थान् प्रकाश्य लोकार्पणे तेषां अग्रिमता वचनातीतैव । आनन्दाश्रमनिर्णयसागरादिभिः सहाधुनिकजगति संस्कृतग्रन्थजातानामुपलम्भनं नितरां श्रमेण तैः कृतम् । ते अन्येभ्यः विशिष्यन्ते । तत्र कारणं यदेते एकाकिन एव सर्वमेतत् कार्यं कुर्वन्त आसन् ।
  